text: Jæger fanget af tidevandet 
  03 november 2010 kl. 10.44
  En mand blev onsdag formiddag overrumplet af det lumske sønderjyske tidevand, mens han var på jagt ved Rejsby Klint, oplyser lokalpolitiet.
   
  Manden befandt sig på en revle 100 meter fra kysten, da vandet steg. Jægeren nåede at stå i vand til livet, før brandvæsnet nåede frem i båd og fik hjulpet manden i land.
  Også en redningshelikopter fra søværnet nåede at gå på rotorbladene, men da helikopteren var fremme, sad jægeren allerede i brandvæsnets båd.
  
  Springflod
  Politiet oplyser, at jægeren blev kørt til undersøgelse på skadestuen. Men bortset fra at han var noget afkølet, fejlede han intet. 
  Det fortælles, at vandet steg hurtigt - som ved en springflod. Da jægeren kontaktede alarmcentralen nåede vandet til anklerne. Og da redningsmandskabet nåede frem kort efter var vandet nået til skridtet....
  